Foto: Jason Reed/Reuters Pentagon rasmiy vakili Adrian Renkin-Gelloueyning ma’lum qilishicha, Suriya demokratik kuchlari jangarilarining bir qismi AQSh boshchiligidagi koalitsiya olib borayotgan va IShIDga qarshi yo‘naltirilgan amaliyotda ishtirok etishni to‘xtatdi. Bu haqda RIA «Novosti» xabar bermoqda. «Bizga ma’lumki, Suriya demokratik kuchlari bo‘linmalarining bir qismi Firot vodiysi o‘rta hududlaridan ketdi hamda biz IShID bilan kurashdan bosh tortish nimalarga olib kelishi mumkin ekanini hamon ko‘rsatmoqdamiz», - deya aytib o‘tdi Renkin-Gellouey. Biroq, uning so‘zlariga ko‘ra, AQSh koalitsiyasi Suriya demokratik kuchlari va mahalliy «harbiy hamda fuqarolik kengashlariga» qo‘llab-quvvatlov taqdim etishda davom etadi. Bu ozod etilgan tumanlarda ro‘y beradi hamda ular IShID bilan kurashga e’tiborni qaratayotgan paytda kuzatiladi.